**Αίτηση συμμετοχής στην Ακρόαση της Ορχήστρας της Εθνικής Λυρικής Σκηνής**

**Έγγραφο συναίνεσης για την Επεξεργασία Προσωπικών Δεδομένων**

Η Εθνική Λυρική Σκηνή (Ε.Λ.Σ.) από τις 25 Μαΐου 2018 εφαρμόζει πολιτική επεξεργασίας προσωπικών δεδομένων προς συμμόρφωση με το Γενικό Κανονισμό Προστασίας Δεδομένων ΕΕ/2016/679 (GDPR).

Στο πλαίσιο αυτής της πολιτικής, σας ενημερώνουμε ότι για τη συμμετοχή στην ακρόαση για την Ορχήστρα της Ε.Λ.Σ. τα προσωπικά δεδομένα που συλλέγουμε ***για τους αιτούντες*** είναι τα εξής:

* Ονοματεπώνυμο, Όνομα Πατρός, Όνομα Μητρός, Ημερομηνία και Τόπος Γέννησης, Οικογενειακή Κατάσταση (έγγαμος/άγαμος, τέκνα), Διεύθυνση, Τηλέφωνο (Σταθερό ή/και κινητό), Διεύθυνση ηλεκτρονικού ταχυδρομείου (email), Υπηκοότητα, Αριθμό Δελτίου Ταυτότητας ή Διαβατηρίου, Προϋπηρεσία, Σπουδές, Δείγμα Υπογραφής.

Τα δεδομένα αυτά θα χρησιμοποιηθούν αποκλειστικά για την ορθή διεξαγωγή της ακρόασης, την αξιολόγηση των υποψηφίων για τη συμμετοχή στην Ορχήστρα της Εθνικής Λυρικής Σκηνής, καθώς και για την ενημέρωσή τους σχετικά με το αποτέλεσμα. Η επεξεργασία των ανωτέρω προσωπικών δεδομένων είναι απολύτως απαραίτητη για την απρόσκοπτη διεξαγωγή της ακρόασης. Χωρίς την παροχή συναίνεσης για την επεξεργασία τους, η αίτηση συμμετοχής στο πρόγραμμα δε θα λαμβάνεται υπόψη. Τα ανωτέρω προσωπικά δεδομένα δε θα κοινοποιηθούν σε οποιονδήποτε τρίτο, χωρίς να ληφθεί προηγουμένως συναίνεση από εσάς για την κοινοποίηση αυτή. Η Εθνική Λυρική Σκηνή λειτουργεί ως Υπεύθυνος για την Επεξεργασία τους και ως Εκτελών την Επεξεργασία των δεδομένων αυτών.

Σας ενημερώνουμε ότι θα διατηρήσουμε τα ανωτέρω προσωπικά δεδομένα καθ’ όλη τη διάρκεια της συμμετοχής σας στη διαδικασία αξιολόγησης των υποψηφίων.

Στη συνέχεια, σε περίπτωση που γίνεται δεκτός/-ή, θα διατηρήσουμε τα ανωτέρω προσωπικά σας δεδομένα καθ’ όλη τη διάρκεια της συμμετοχής σας στην Ορχήστρα της Ε.Λ.Σ., καθώς και μετά τη λήξη της συμμετοχής σας για αρχειακούς σκοπούς.

Σε περίπτωση που δε γίνεται δεκτός/-ή, αλλά καταταχθείτε ως επιλαχών/-ούσα, θα διατηρήσουμε τα ανωτέρω προσωπικά σας δεδομένα έως και 5 έτη, ώστε να μπορούμε να σας καλέσουμε να συμμετέχετε στην Ορχήστρα της Ε.Λ.Σ. ανάλογα με τη θέση. Σε περίπτωση που διεξαχθεί άλλη ακρόαση εντός των 5 ετών, θα διαγράψουμε τα δεδομένα σας.

Σε περίπτωση που δεν καταταγείτε ως επιλαχών/-ούσα, θα καταστρέψουμε τα ανωτέρω δεδομένα σας εντός 2 μηνών από το πέρας της ακρόασης.

Επίσης, θα αναρτήσουμε το ονοματεπώνυμο όσων επιτύχουν στην ακρόαση και επιλεγούν να συμμετέχουν στην Ορχήστρα της Ε.Λ.Σ. στην ιστοσελίδα της Εθνικής Λυρικής Σκηνής, καθώς και σε προωθητικό υλικό για τις παραστάσεις της Ορχήστρας της Ε.Λ.Σ., για σκοπούς προώθησης του καλλιτεχνικού έργου της Ε.Λ.Σ.

Η Εθνική Λυρική Σκηνή σέβεται τα δικαιώματα που έχετε στα προσωπικά σας δεδομένα και σας διευκολύνει στην άσκησή τους. Μπορείτε να απευθύνετε οποιοδήποτε αίτημα, ερώτημα ή παράπονο σχετικά με τα προσωπικά δεδομένα σας επικοινωνώντας με τον Υπεύθυνο Προστασίας Δεδομένων (DPO) της Εθνικής Λυρικής Σκηνής μέσω email στην ηλεκτρονική διεύθυνση dpo@nationalopera.gr

ή ταχυδρομικά στη διεύθυνση Εθνική Λυρική Σκηνή, Κέντρο Πολιτισμού Ίδρυμα Σταύρος Νιάρχος, Λεωφόρος Ανδρέα Συγγρού 364, Καλλιθέα Αττικής, υπόψιν του DPO.

Θα απαντήσουμε στο αίτημά σας εντός τριάντα (30) ημερών από την παραλαβή του. Στην περίπτωση που απαιτηθεί επέκταση της ανωτέρω προθεσμίας για την διερεύνηση ή/και τη διεκπεραίωση του αιτήματός σας, θα σας ενημερώσουμε σχετικά, εξηγώντας σας τους λόγους για τους οποίους είναι απαραίτητη η επέκταση της προθεσμίας.

Σε κάθε περίπτωση, εάν αισθάνεστε ότι έχει παραβιαστεί η προστασία των προσωπικών σας δεδομένων με οποιονδήποτε τρόπο, έχετε το δικαίωμα να υποβάλετε παράπονο στην Ελληνική Αρχή Προστασίας Δεδομένων Προσωπικού Χαρακτήρα (www.dpa.gr)

**ΠΑΡΑΚΑΛΟΥΜΕ ΣΗΜΕΙΩΣΤΕ Χ ΣΕ ΜΙΑ ΑΠΟ ΤΙΣ ΔΥΟ ΠΑΡΑΚΑΤΩ ΕΠΙΛΟΓΕΣ**

[ ]  Συναινώ στη συλλογή των ανωτέρω προσωπικών δεδομένων μου από την Εθνική Λυρική Σκηνή και την επεξεργασία τους για τη συμμετοχή μου στην ακρόαση για την Ορχήστρα της Ε.Λ.Σ.

[ ]  Δεν συναινώ στη συλλογή των ανωτέρω προσωπικών δεδομένων μου από την Εθνική Λυρική Σκηνή και την επεξεργασία τους για τη συμμετοχή μου στην ακρόαση για την Ορχήστρα της Ε.Λ.Σ.

*(Σημειώνεται ότι χωρίς την παροχή συναίνεσης στο ανωτέρω πεδίο, η αίτηση συμμετοχής στην ακρόαση δε θα λαμβάνεται υπόψη)*

Προαιρετικά, σημειώστε Χ στις παρακάτω επιλογές:

[ ]  Συναινώ στην ανακοίνωση του ονοματεπωνύμου μου ως επιτυχόντα/επιλαχόντα ζωντανά και ενώπιον των λοιπών υποψηφίων μετά το πέρας της ακρόασης.

[ ]  Συναινώ στην ανάρτηση του ονοματεπωνύμου μου στη σχετική ανακοίνωση στην ιστοσελίδα της Ε.Λ.Σ. σε περίπτωση που γίνω δεκτός/-ή στην Ορχήστρα.

[ ]  Συναινώ στην ανάρτηση του βιογραφικού μου για προωθητικούς και αρχειακούς σκοπούς στην ιστοσελίδα της Ε.Λ.Σ., σε περίπτωση επιτυχίας μου στην ακρόαση.

[ ]  Συναινώ στη διατήρηση των ανωτέρω προσωπικών δεδομένων για 5 έτη σε περίπτωση που καταταγώ ως επιλαχών/-ούσα.

*\*Μη συμπλήρωση κάποιου πεδίου θα γίνεται αντιληπτή ως μη παραχώρηση συναίνεσης.*

Ημερομηνία \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ονοματεπώνυμο \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Υπογραφή \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_